CELEX: 32014R0557
Language: da
Date: 2014-05-06 00:00:00
Title: Rådets forordning (EU) nr. 557/2014 af 6. maj 2014 om oprettelse af fællesforetagendet for initiativet om innovative lægemidler 2  EØS-relevant tekst

7.6.2014   
            
            
               DA
            
            
               Den Europæiske Unions Tidende
            
            
               L 169/54
            
         RÅDETS FORORDNING (EU) Nr. 557/2014
   af 6. maj 2014
   om oprettelse af fællesforetagendet for initiativet om innovative lægemidler 2
   (EØS-relevant tekst)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 187 og artikel 188, stk. 1,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet,
   under henvisning til udtalelse fra Det Europæiske Økonomiske og Sociale Udvalg, og
   ud fra følgende betragtninger:
   
               (1)
            
            
               Offentlig-private partnerskaber i form af fælles teknologiinitiativer blev først nævnt i Europa-Parlamentets og Rådets afgørelse nr. 1982/2006/EF (1).
            
         
               (2)
            
            
               I Rådets beslutning nr. 2006/971/EF (2) udpegedes konkrete offentlig-private partnerskaber, der skal støttes, herunder et offentlig-privat partnerskab om det fælles teknologiinitiativ om innovative lægemidler mellem Unionen og Den Europæiske Sammenslutning af Farmaceutindustriforeninger (»EFPIA«).
            
         
               (3)
            
            
               Kommissionens meddelelse med titlen: »EUROPA 2020 En strategi for intelligent, bæredygtig og inklusiv vækst« (»Europa 2020-strategien«) godkendt af Europa-Parlamentet og Rådet understreger behovet for at udvikle gunstige betingelser for investeringer i viden og innovation med henblik på at opnå intelligent, bæredygtig og inklusiv vækst i Unionen.
            
         
               (4)
            
            
               Europa-Parlamentets og Rådets forordning (EU) nr. 1291/2013 (3) oprettede Horisont 2020 — rammeprogram for forskning og innovation (2014-2020) (»Horisont 2020«). Horisont 2020 har til hensigt, at opnå en større indvirkning med hensyn til forskning og innovation ved at kombinere Horisont 2020 og midler fra den private sektor i offentlig-private partnerskaber inden for centrale områder, hvor forskning og innovation kan bidrage til at opfylde Unionens overordnede mål om konkurrenceevne, øge virkningen af private investeringer og hjælpe med at tackle samfundsmæssige udfordringer. Disse partnerskaber bør bygge på et langsigtet engagement, herunder et afbalanceret bidrag fra alle partnere, og de bør være ansvarlige for at nå deres mål og i overensstemmelse med Unionens strategiske mål inden for forskning, udvikling og innovation. Disse partnerskaber bør styres og fungere på en åben, gennemsigtig og effektiv måde og give en lang række interesseparter, der er aktive på deres specifikke områder, mulighed for at deltage. I overensstemmelse med forordning (EU) nr. 1291/2013 kan Unionens deltagelse i disse partnerskaber tage form af finansielle bidrag til fællesforetagender, der oprettes på basis af artikel 187 i traktaten om Den Europæiske Unions funktionsmåde i henhold til afgørelse nr. 1982/2006/EF.
            
         
               (5)
            
            
               I henhold til forordning (EU) nr. 1291/2013 og Rådets afgørelse 2013/743/EU (4) bør der ydes yderligere støtte til fællesforetagender, der oprettes i henhold til afgørelse nr. 1982/2006/EF på de vilkår, der anføres i afgørelse 2013/743/EU.
            
         
               (6)
            
            
               Fællesforetagendet til gennemførelse af det fælles teknologiinitiativ om innovative lægemidler (»fællesforetagendet IMI«), der blev oprettet ved Rådets forordning (EF) nr. 73/2008 (5), har vist, hvordan ressourcer kan mobiliseres effektivt ved at samle flere partnere fra den farmaceutiske industri, den akademiske verden, små og mellemstore virksomheder (»SMV'er«), patientorganisationer og lovgivere.
            
         
               (7)
            
            
               Fællesforetagendet IMI har desuden fremmet samarbejdet mellem interessenter på området for sundhedsforskning og -innovation ved at åbne for adgang til andre partneres ekspertise og øge samarbejdet mellem den farmaceutiske industri og andre interessenter i Unionen ved at opstille omfattende dagsordener for forskning og horisontal samordning af politikker. Intet andet europæisk eller nationalt program har åbnet mulighed for samarbejde mellem selskaber inden for den farmaceutiske sektor i det omfang, som det har været tilfældet i det fælles teknologiinitiativ om innovative lægemidler. I den foreløbige evaluering af fællesforetagendet IMI understreges det, at foretagendet åbner en mulighed for fælles læring og for at øge den gensidige forståelse blandt interessenterne til gavn for alle parter, og at det har bidraget væsentligt til overgangen til en model med åben innovation inden for forskning i biofarmaka.
            
         
               (8)
            
            
               Der bør gennemføres forskning vedrørende fremtidens lægemidler på områder, hvor kombinationen af mål af samfundsmæssig og folkesundhedsmæssig art og mål for biomedicinalindustriens konkurrenceevne kræver samling af ressourcer og fremme af samarbejdet mellem den offentlige og den private sektor, hvor SMV'er inddrages. Initiativets anvendelsesområde bør udvides, så det omfatter alle områder inden for biovidenskabelig forskning og innovation i folkesundhedens interesse, som påpeget i Verdenssundhedsorganisationens rapport om prioriterede lægemidler for Europa og resten af verden, som er blevet opdateret i 2013. Initiativet bør derfor søge at inddrage en bredere skare af partnere, herunder mellemstore virksomheder, fra forskellige sektorer, såsom biomedicinsk billedteknik, medicinsk informationsteknologi, diagnostik og dyresundhedsektorerne. Bredere deltagelse vil bidrage til at fremskynde udviklingen af nye tilgange og teknologier til forebyggelse, diagnose og behandling af sygdomme med stor indvirkning på folkesundheden.
            
         
               (9)
            
            
               Et nyt fællesforetagende bør oprettes til gennemførelsen af det fælles teknologiinitiativ om innovative lægemidler (»fællesforetagendet IMI2«) og bør erstatte og efterfølge fællesforetagendet IMI. Fællesforetagendet IMI2 bør søge at styrke kapaciteten hos mindre aktører, som f.eks. forskningsorganisationer, universiteter og SMV'er, til at deltage i åbne innovationsmodeller og fremme SMV'ers inddragelse i dets aktiviteter på linje med sine mål.
            
         
               (10)
            
            
               Fortsættelsen af dette initiativ bør også tage hensyn til erfaringerne fra aktiviteterne under fællesforetagendet IMI, herunder resultaterne af dets foreløbige evaluering og interessenternes anbefalinger, og der bør anvendes strukturer og bestemmelser, der er bedre egnet til dets formål, for at øge effektiviteten og sikre forenkling på det operationelle plan. Med henblik herpå skal fællesforetagendet IMI2 vedtage finansielle bestemmelser, der gælder specifikt for dets behov, i overensstemmelse med artikel 209 i Europa-Parlamentets og Rådets forordning (EU, Euratom) nr. 966/2012 (6).
            
         
               (11)
            
            
               De andre private medlemmer end Unionen af fællesforetagendet IMI2 er blevet enige om at videreføre forskningsaktiviteterne på området for fællesforetagendet IMI2's aktiviteter inden for en struktur, der er bedre tilpasset til et offentlig-privat partnerskab. Det er hensigtsmæssigt, at de andre medlemmer end Unionen af fællesforetagendet IMI2 gennem et godkendelsesbrev accepterer de vedtægter, der findes i denne forordnings bilag.
            
         
               (12)
            
            
               Med henblik på at videreudvikle fællesforetagendet IMI2's målsætninger bør andre juridiske enheder også kunne blive medlem. Desuden bør juridiske enheder, der er interesseret i at understøtte fællesforetagendet IMI2's målsætninger inden for deres specifikke forskningsområder, få mulighed for at blive associerede partnere i fællesforetagendet IMI2.
            
         
               (13)
            
            
               Det bør være muligt for enhver støtteberettiget institution at blive deltager eller koordinator i de udvalgte projekter.
            
         
               (14)
            
            
               For at opfylde sine målsætninger skal fællesforetagendet IMI2 yde økonomisk støtte til deltagerne, hovedsageligt i form af tilskud på baggrund af åbne indkaldelser af konkurrerende forslag.
            
         
               (15)
            
            
               Deltagerne bør være fuldt informeret om gældende retlige og proceduremæssige betingelser, herunder dem, der er fastsat på grundlag af artikel 1, stk. 3, i Europa-Parlamentets og Rådets forordning (EU) nr. 1290/2013 (7), særlig for så vidt angår støtteberettigelse og udnyttelse og formidling af resultater. Disse betingelser bør være ensartede, rimelige og bør sikre en ligelig og retfærdig behandling af deltagerne for så vidt angår ejerskabet af og adgangen til de resultater, der frembringes i forbindelse med fællesforetagendet IMI2's projekter.
            
         
               (16)
            
            
               Bidrag fra andre medlemmer end Unionen bør vedrøre fællesforetagendet IMI2's administrative omkostninger og — sammen med bidragene fra de associerede partnere for deres specifikke forskningsområde — den samfinansiering, der kræves for at gennemføre forsknings- og innovationsaktioner, som støttes af fællesforetagendet IMI2.
            
         
               (17)
            
            
               Deltagelse i indirekte aktioner, som støttes af fællesforetagendet IMI2, skal ske i overensstemmelse med Europa-Parlamentets og Rådets forordning (EU) nr. 1290/2013. Fællesforetagendet IMI2 bør desuden sikre ensartet anvendelse af disse regler på baggrund af relevante foranstaltninger, der vedtages af Kommissionen.
            
         
               (18)
            
            
               Fællesforetagendet IMI2 bør også anvende elektroniske midler, som forvaltes af Kommissionen, for at sikre åbenhed, gennemsigtighed og for at lette deltagelsen. Derfor bør indkaldelser af forslag, der iværksættes af fællesforetagendet IMI2, også offentliggøres på den fælles deltagerportal og via andre elektroniske formidlingsmidler under Horisont 2020, som forvaltes af Kommissionen. Derudover bør fællesforetagendet IMI2 stille relevante oplysninger om bl.a. forslag, ansøgere, tilskud og deltagere til rådighed med henblik på at indarbejde dem i de elektroniske rapporterings- og formidlingssystemer under Horisont 2020, som forvaltes af Kommissionen, i et passende format og med en hyppighed, der svarer til Kommissionens forpligtelser med hensyn til rapportering.
            
         
               (19)
            
            
               Unionens finansielle bidrag bør forvaltes i overensstemmelse med princippet om forsvarlig økonomisk forvaltning og de relevante regler om indirekte forvaltning, der er fastsat i forordning (EU, Euratom) nr. 966/2012 og Kommissionens delegerede forordning (EU) nr. 1268/2012 (8).
            
         
               (20)
            
            
               Med henblik på forenkling bør de administrative byrder nedbringes for alle parter. Dobbelte revisioner og uforholdsmæssige mængder af dokumentation og rapportering bør undgås. Revision af modtagere af EU-midler i medfør af denne forordning bør gennemføres på en sådan måde, at den administrative byrde reduceres, jf. forordning (EU) nr. 1291/2013.
            
         
               (21)
            
            
               De finansielle interesser hos Unionen og de øvrige medlemmer af fællesforetagendet IMI2 bør beskyttes gennem passende foranstaltninger under hele udgiftsforløbet, herunder forebyggelse, afsløring og undersøgelse af uregelmæssigheder, inddrivelse af midler, der er gået tabt, udbetalt uretmæssigt eller anvendt forkert, og, efter omstændighederne, med administrative og økonomiske sanktioner i overensstemmelse med forordning (EU, Euratom) nr. 966/2012.
            
         
               (22)
            
            
               Kommissionens interne revisor bør have samme beføjelser over for fællesforetagendet IMI2 som over for Kommissionen.
            
         
               (23)
            
            
               I lyset af fællesforetagendernes særlige karakter og aktuelle status og for at sikre kontinuitet med det syvende rammeprogram bør fællesforetagenderne være underlagt en særskilt dechargeprocedure. Uanset artikel 60, stk. 7, og artikel 209 i forordning (EU, Euratom) nr. 966/2012 bør det derfor være Europa-Parlamentet, der efter henstilling fra Rådet meddeler decharge for gennemførelsen af budgettet for fællesforetagendet IMI2. Derfor bør de rapporteringskrav, der er fastsat i artikel 60, stk. 5, i forordning (EU, Euratom) nr. 966/2012 ikke finde anvendelse på Unionens finansielle bidrag til fællesforetagendet IMI2, men de bør, i det omfang det er muligt, bringes i overensstemmelse med de rapporteringskrav, der er fastsat for organer i artikel 208 i forordning (EU, Euratom) nr. 966/2012. Revision af regnskaberne og de underliggende transaktioners lovlighed og formelle rigtighed bør foretages af Revisionsretten.
            
         
               (24)
            
            
               Fællesforetagendet IMI2 bør fungere på en åben og gennemsigtig måde og forelægge alle relevante oplysninger for de relevante organer inden for en rimelig frist samt fremme dets aktiviteter, herunder gennem kommunikations- og formidlingsaktiviteter rettet mod den brede offentlighed. Forretningsordenen for organerne i fællesforetagendet IMI2 bør gøres offentligt tilgængelige.
            
         
               (25)
            
            
               Ekspertpanelet for Sundhed blev nedsat ved Horisont 2020 som en videnskabsstyret interessentplatform, der skal udarbejde videnskabeligt input, levere en sammenhængende, videnskabelig og fokuseret analyse af forsknings- og innovationsflaskehalse og muligheder forbundet med den samfundsmæssige udfordring i Horisont 2020 med hensyn til sundhed, demografisk udvikling og trivsel, bidrage til fastlæggelsen af forsknings- og innovationsprioriteter og tilskynde til en EU-dækkende deltagelse. Gennem aktivt samarbejde med interesseparterne vil det bidrage til kapacitetsopbygning og fremme deling af viden og tættere samarbejde på dette område i hele Unionen. Fællesforetagendet IMI2 bør derfor i relevant omfang samarbejde og udveksle information med Ekspertpanelet for Sundhed.
            
         
               (26)
            
            
               Horisont 2020 bør bidrage til at mindske forsknings- og innovationskløften i Unionen ved at fremme synergier med de europæiske struktur- og investeringsfonde (ESI-fonde). Derfor bør fællesforetagendet IMI2 søge at udvikle et tæt samspil med ESI-fondene, der specifikt kan medvirke til at styrke den lokale, regionale og nationale forsknings- og innovationskapacitet inden for fællesforetagendet IMI2 og understøtte indsatsen for intelligent specialisering.
            
         
               (27)
            
            
               Fællesforetagendet IMI blev oprettet for en periode indtil den 31. december 2017. Fællesforetagendet IMI2 bør fortsat yde støtte til forskningsprogrammet om innovative lægemidler ved at gennemføre de resterende aktioner, der er iværksat i henhold til forordning (EF) nr. 73/2008, i overensstemmelse med nævnte forordning. Overgangen fra fællesforetagendet IMI til fællesforetagendet IMI2 bør tilpasses til og synkroniseres med overgangen fra det syvende rammeprogram til Horisont 2020 for at sikre optimal udnyttelse af den støtte, der er til rådighed til forskning. Af klarheds- og retssikkerhedshensyn bør forordning (EF) nr. 73/2008 derfor ophæves, og der bør fastsættes overgangsbestemmelser.
            
         
               (28)
            
            
               I lyset af Horisont 2020's målsætning om i højere grad at opnå forenkling og sammenhæng bør alle indkaldelser af forslag af fællesforetagendet IMI2 tage hensyn til varigheden af Horisont 2020.
            
         
               (29)
            
            
               Målet med denne forordning, nemlig oprettelsen af fællesforetagendet IMI2 for at styrke industriel forskning og innovation i hele Unionen, kan ikke i tilstrækkelig grad opfyldes af medlemsstaterne og kan derfor — med henblik på at forhindre unødvendig overlapning, fastholde en kritisk masse og sikre, at offentlige midler udnyttes bedst muligt — bedre opnås på EU-plan; Unionen kan derfor træffe foranstaltninger i overensstemmelse med subsidiaritetsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå dette mål —
            
         VEDTAGET DENNE FORORDNING:
   Artikel 1
   Oprettelse
   1.   Med henblik på gennemførelsen af det fælles teknologiinitiativ om innovative lægemidler oprettes der herved et fællesforetagende (»fællesforetagendet IMI2«), jf. artikel 187 i traktaten om Den Europæiske Unions funktionsmåde, for perioden indtil den 31. december 2024. For at tage hensyn til varigheden af Horisont 2020 iværksættes indkaldelser af forslag af fællesforetagendet IMI2 senest den 31. december 2020. I behørigt begrundede tilfælde kan indkaldelser af forslag iværksættes senest den 31. december 2021.
   2.   Fællesforetagendet IMI2 erstatter og efterfølger fællesforetagendet IMI som oprettet ved forordning (EF) nr. 73/2008.
   3.   Fællesforetagendet IMI2 er det organ, der varetager gennemførelsen af et offentlig-privat partnerskab, som omhandlet i artikel 209 i forordning (EU, Euratom) nr. 966/2012.
   4.   Fællesforetagendet IMI2 har status som juridisk person. Det har i hver af medlemsstaterne den mest vidtgående rets- og handleevne, som disse medlemsstaters lovgivning tillægger juridiske personer. Det kan i særdeleshed erhverve og afhænde fast ejendom og løsøre og optræde som part i retssager.
   5.   Fællesforetagendet IMI2 har hjemsted i Bruxelles, Belgien.
   6.   Fællesforetagendet IMI2's vedtægter er fastlagt i bilaget.
   Artikel 2
   Målsætninger
   Fællesforetagendet IMI2 har følgende målsætninger:
   
               a)
            
            
               i overensstemmelse med artikel 25 i forordning (EU) nr. 1291/2013 at støtte udvikling og gennemførelse af prækompetitiv forskning og af innovationsaktiviteter af strategisk betydning for Unionens konkurrenceevne og industrielle lederskab eller til at tage bestemte samfundsmæssige udfordringer op, som beskrevet i bilag I, del II og III, i afgørelse 2013/743/EU, og navnlig udfordringen at forbedre EU-borgernes sundhed og velfærd.
            
         
               b)
            
            
               at bidrage til opfyldelse af målsætningerne for det fælles teknologiinitiativ om innovative lægemidler, navnlig:
               
                           i)
                        
                        
                           at øge succesraten ved kliniske forsøg med prioriterede lægemidler, som Verdenssundhedsorganisationen har udpeget
                        
                     
                           ii)
                        
                        
                           om muligt at mindske tidsforbruget til at opnå klinisk »proof of concept« ved udvikling af lægemidler til helbredelse af bl.a. kræftsygdomme, immunologiske sygdomme, luftvejssygdomme, neurologiske sygdomme og neurodegenerative sygdomme
                        
                     
                           iii)
                        
                        
                           at udvikle nye former for behandling af sygdomme, såsom Alzheimers sygdom, som der er et stort uopfyldt behov for, og begrænsede markedsincitamenter for, såsom antimikrobiel resistens
                        
                     
                           iv)
                        
                        
                           at udvikle biomarkører til diagnostik og behandling af sygdomme, som har en klar sammenhæng med klinisk relevans og er godkendt af lovgiverne
                        
                     
                           v)
                        
                        
                           at mindske fejlraten for vaccinekandidater ved kliniske forsøg i fase III ved brug af nye biomarkører til indledende kontroller af effektivitet og sikkerhed
                        
                     
                           vi)
                        
                        
                           at forbedre den nuværende proces til udvikling af lægemidler ved at yde støtte til udvikling af værktøjer, standarder og fremgangsmåder til vurdering af regulerede sundhedspræparaters effektivitet, sikkerhed og kvalitet.
                        
                     
         Artikel 3
   Unionens finansielle bidrag
   1.   Unionens finansielle bidrag til fællesforetagendet IMI2, herunder EFTA-bevillinger, til dækning af administrative omkostninger og driftsomkostninger udgør højst 1 638 000 000 EUR, som består af følgende:
   
               a)
            
            
               op til 1 425 000 000 EUR, som skal modsvare bidraget fra Den Europæiske Sammenslutning af Farmaceutindustriforeninger (»EFPIA«) eller dens konstituerende enheder eller disses associerede enheder
            
         
               b)
            
            
               op til 213 000 000 EUR, som skal modsvare yderligere bidrag fra andre medlemmer, associerede partnere eller fra deres konstituerende enheder eller associerede enheder.
            
         Unionens bidrag betales gennem bevillingerne i Unionens almindelige budget, der bevilges til særprogrammet Horisont 2020 til gennemførelse af Horisont 2020 i overensstemmelse med artikel 58, stk. 1, litra c), nr. iv), og artikel 60 og 61 i forordning (EU, Euratom) nr. 966/2012 for organer som omhandlet i artikel 209 i samme forordning.
   2.   De nærmere bestemmelser for Unionens finansielle bidrag fastlægges i en delegationsaftale og årlige aftaler om overførsel af midler, som indgås mellem Kommissionen på Unionens vegne og fællesforetagendet IMI2.
   3.   Delegationsaftalen, jf. nærværende artikels stk. 2, vedrører de elementer, der er nævnt i artikel 58, stk. 3, og artikel 60 og 61 i forordning (EU, Euratom) nr. 966/2012 og i artikel 40 i den delegerede forordning (EU) nr. 1268/2012 samt bl.a. følgende:
   
               a)
            
            
               kravene til fællesforetagendet IMI2's bidrag med hensyn til de relevante resultatindikatorer som omhandlet i bilag II til afgørelse 2013/743/EU
            
         
               b)
            
            
               kravene til IMI2's bidrag på baggrund af den overvågning, der er omhandlet i bilag III til afgørelse 2013/743/EU
            
         
               c)
            
            
               de specifikke resultatindikatorer med relation til fællesforetagendet IMI2's funktionsmåde
            
         
               d)
            
            
               aftalerne vedrørende tilvejebringelse af de data, der er nødvendige for at sikre, at Kommissionen kan opfylde sine formidlings- og rapporteringsforpligtelser, herunder såvel på den fælles deltagerportal som via andre elektroniske formidlingsmidler under Horisont 2020, som forvaltes af Kommissionen
            
         
               e)
            
            
               bestemmelserne vedrørende offentliggørelse af forslagsindkaldelser fra fællesforetagendet IMI2, herunder såvel på den fælles deltagerportal som via andre elektroniske formidlingsmidler under Horisont 2020, som forvaltes af Kommissionen
            
         
               f)
            
            
               brug af menneskelige ressourcer og ændringer med hensyn til disse, navnlig ansættelse ud fra funktionsgruppe, lønklasse og kategori, omklassificering og eventuelle ændringer i antallet af medarbejdere.
            
         Artikel 4
   Bidrag fra andre medlemmer end Unionen og fra associerede partnere
   1.   EFPIA yder et bidrag på mindst 1 425 000 000 EUR eller sørger for, at dens konstituerende enheder eller disses associerede enheder yder dette bidrag. Andre medlemmer end Unionen og associerede partnere yder et bidrag svarende til de beløb, som de har forpligtet sig til, da de blev medlem eller associeret partner, eller sørger for, at deres konstituerende eller associerede enheder yder dette bidrag.
   2.   Det i denne artikels stk. 1 omhandlede bidrag består af bidrag til fællesforetagendet IMI2 som fastsat i vedtægternes artikel 13, stk. 2, artikel 13, stk. 3, litra b), og artikel 13, stk. 3, litra c). Bidrag i naturalier bestående af omkostninger, som de påføres i tredjelande, der ikke er associeret med Horisont 2020, begrundes og skal være relevante for målene i denne forordnings artikel 2 og må ikke overstige 30 % af de støtteberettigede omkostninger for IMI2-programmet, som påføres andre medlemmer end Unionen og de associerede partnere.
   3.   De andre medlemmer end Unionen og de associerede partnere rapporterer senest den 31. januar hvert år til bestyrelsen for fællesforetagendet IMI2 om værdien af de i stk. 2 omhandlede bidrag, som er ydet i hvert af de foregående regnskabsår. Gruppen af repræsentanter for staterne informeres også rettidigt herom.
   4.   Med henblik på at værdiansætte de bidrag, som er nævnt i vedtægternes artikel 13, stk. 3, litra b), fastslås omkostningerne i overensstemmelse med de pågældende enheders sædvanlige regnskabspraksis, ud fra de gældende regnskabsstandarder i det land, hvor den enkelte enhed er etableret, og de gældende internationale regnskabsstandarder (IAS) og internationale regnskabsstandarder (IFRS). Omkostningerne attesteres af en uafhængig ekstern revisor, der udnævnes af den pågældende enhed. Værdiansættelsesmetoden kan verificeres af fællesforetagendet IMI2, hvis der er usikkerhedsmomenter vedrørende attesteringen. Eventuelle resterende usikkerhedsmomenter kan revideres af fællesforetagendet IMI2.
   5.   Kommissionen kan indstille, forholdsmæssigt nedsætte eller tilbageholde Unionens finansielle bidrag til fællesforetagendet IMI2 eller udløse den afviklingsprocedure, som er omhandlet i vedtægternes artikel 21, stk. 2, hvis de pågældende medlemmer og associerede partnere, deres oprettende enheder eller deres associerede enheder ikke yder de i denne artikels stk. 2 omhandlede bidrag, kun yder dem delvist eller yder dem sent.
   Artikel 5
   Finansielle bestemmelser
   Fællesforetagendet IMI2 vedtager særlige finansielle regler i overensstemmelse med artikel 209 i forordning (EU, Euratom) nr. 966/2012 og Kommissionens delegerede forordning (EU) nr. 110/2014 (9), jf. dog nærværende forordnings artikel 12.
   Artikel 6
   Personale
   1.   Fællesforetagendet IMI2's personale er omfattet af vedtægten for tjenestemænd og ansættelsesvilkårene for Unionens øvrige ansatte fastsat i Rådets forordning (EØF, Euratom, EKSF) nr. 259/68 (10) (i det følgende benævnt »personalevedtægten« og »ansættelsesvilkårene«) samt de regler, som EU-institutionerne sammen har vedtaget for at anvendelse personalevedtægten og ansættelsesvilkårene.
   2.   For så vidt angår fællesforetagendet IMI2's personale, udøver bestyrelsen de beføjelser, som personalevedtægten tillægger ansættelsesmyndigheden, og som ansættelsesvilkårene tillægger den myndighed, der har kompetence til at indgå ansættelseskontrakter (i det følgende benævnt »ansættelsesmyndighedsbeføjelser«).
   I overensstemmelse med artikel 110 i personalevedtægten vedtager bestyrelsen i medfør af artikel 2, stk. 1, i personalevedtægten og artikel 6 i ansættelsesvilkårene en beslutning, der tillægger den administrerende direktør de relevante ansættelsesmyndighedsbeføjelser og opstiller betingelserne for at suspendere denne delegation. Den administrerende direktør bemyndiges til at uddelegere disse beføjelser.
   Under helt særlige omstændigheder kan bestyrelsen træffe beslutning om midlertidigt at suspendere de ansættelsesmyndighedsbeføjelser, der er uddelegeret til den administrerende direktør, og enhver efterfølgende uddelegering af disse beføjelser af direktøren. I sådanne tilfælde udøver bestyrelsen selv ansættelsesmyndighedsbeføjelserne eller uddelegerer dem til et af sine medlemmer eller en anden ansat i fællesforetagendet IMI2 end den administrerende direktør.
   3.   Bestyrelsen vedtager passende gennemførelsesbestemmelser til personalevedtægten og ansættelsesvilkårene i overensstemmelse med personalevedtægtens artikel 110.
   4.   Personaleressourcerne fastlægges i stillingsfortegnelsen for fællesforetagendet IMI2 med angivelse af antallet af midlertidige stillinger for hver funktionsgruppe og lønklasse samt antallet af kontraktansatte udtrykt i fuldtidsækvivalenter i overensstemmelse med dets årlige budget.
   5.   Fællesforetagendet IMI2's personale består af midlertidigt ansatte og kontraktansatte.
   6.   Fællesforetagendet IMI2 afholder alle personaleomkostninger.
   Artikel 7
   Udstationerede nationale eksperter og praktikanter
   1.   Fællesforetagendet IMI2 kan gøre brug af udstationerede nationale eksperter og praktikanter, der ikke er ansat af fællesforetagendet IMI2. Antallet af udstationerede nationale eksperter udtrykt i fuldtidsækvivalenter føjes til oplysningerne om personaleressourcer, der er omhandlet i artikel 6, stk. 4, i overensstemmelse med det årlige budget.
   2.   Bestyrelsen vedtager en beslutning, som fastlægger bestemmelser for udstationering af nationale eksperter til fællesforetagendet IMI2 og for anvendelsen af praktikanter.
   Artikel 8
   Privilegier og immuniteter
   Protokol nr. 7 vedrørende Den Europæiske Unions privilegier og immuniteter, der er knyttet som bilag til traktaten om Den Europæiske Union og TEUF, gælder for fællesforetagendet IMI2 og dets personale.
   Artikel 9
   Fællesforetagendet IMI2's ansvar
   1.   Fællesforetagendet IMI2's ansvar i kontraktforhold er underlagt de relevante kontraktlige bestemmelser og den lovgivning, der gælder for den pågældende aftale, afgørelse eller kontrakt.
   2.   For så vidt angår ansvar uden for kontraktforhold er fællesforetagendet IMI2 i overensstemmelse med de almindelige retsgrundsætninger, der er fælles for medlemsstaternes retssystemer, erstatningspligtig for enhver skade, som dets personale forvolder under udøvelsen af deres hverv.
   3.   Enhver udbetaling fra fællesforetagendet IMI2, som følge af det i stk. 1 eller 2 omhandlede erstatningsansvar samt de omkostninger og udgifter, der påløber i forbindelse dermed, betragtes som udgifter for fællesforetagendet IMI2 og afholdes af dets midler.
   4.   Fællesforetagendet IMI2 er eneansvarlig for at opfylde sine forpligtelser.
   Artikel 10
   Den Europæiske Unions Domstols kompetence og lovvalg
   1.   Den Europæiske Unions Domstol har kompetence i følgende tilfælde:
   
               a)
            
            
               i henhold til eventuelle voldgiftsbestemmelser i aftaler eller kontrakter indgået af fællesforetagendet IMI2
            
         
               b)
            
            
               i tvister vedrørende erstatning for skader forvoldt af fællesforetagendet IMI2's personale under udøvelsen af deres hverv
            
         
               c)
            
            
               ved enhver tvist mellem fællesforetagendet IMI2 og dets personale inden for de grænser og på de betingelser, der er fastlagt i personalevedtægten og ansættelsesvilkårene.
            
         2.   I forbindelse med ethvert spørgsmål, der ikke er omfattet af denne forordning eller andre EU-retsakter, gælder lovgivningen i den stat, hvor fællesforetagendet IMI2 har hjemsted.
   Artikel 11
   Evaluering
   1.   Senest den 30. juni 2017 foretager Kommissionen med bistand fra uafhængige eksperter en foreløbig evaluering af fællesforetagendet IMI2. Kommissionen udarbejder en rapport om denne evaluering, som indeholder evalueringens konklusioner og Kommissionens bemærkninger hertil. Kommissionen forelægger Europa-Parlamentet og Rådet denne rapport senest den 31. december 2017. Resultaterne af den foreløbige evaluering af fællesforetagendet IMI2 tages i betragtning ved den tilbundsgående undersøgelse og den foreløbige evaluering, der er omhandlet i artikel 32 i forordning (EU) nr. 1291/2013.
   2.   På grundlag af konklusionerne fra den foreløbige evaluering, jf. nærværende artikels stk. 1, kan Kommissionen handle i overensstemmelse med artikel 4, stk. 5, eller træffe andre hensigtsmæssige foranstaltninger.
   3.   Senest seks måneder efter afviklingen af fællesforetagendet IMI2, dog senest to år efter indledningen af afviklingsproceduren, jf. vedtægternes artikel 21, foretager Kommissionen en endelig evaluering af fællesforetagendet IMI2. Resultaterne af denne endelige evaluering forelægges Europa-Parlamentet og Rådet.
   Artikel 12
   Decharge
   Uanset artikel 60, stk. 7, og artikel 209 i forordning (EU, Euratom) nr. 966/2012 er det Europa-Parlamentet, der efter henstilling fra Rådet meddeler decharge for gennemførelsen af budgettet for fællesforetagendet IMI2 i overensstemmelse med den procedure, der er fastlagt i fællesforetagendet IMI2's finansielle bestemmelser.
   Artikel 13
   Efterfølgende revisioner
   1.   Efterfølgende revisioner af udgifter til indirekte aktioner foretages af fællesforetagendet IMI2 i overensstemmelse med artikel 29 i forordning (EU) nr. 1291/2013 som led i de indirekte aktioner under Horisont 2020.
   2.   Kommissionen kan beslutte selv at udføre de i nærværende artikels stk. 1 omhandlede revisioner hos de deltagere, der har modtaget støtte fra fællesforetagendet IMI2. I sådanne tilfælde træffer Kommissionen beslutning i overensstemmelse med de gældende regler, navnlig forordning (EU, Euratom) nr. 966/2012, (EU) nr. 1290/2013 og (EU) nr. 1291/2013.
   Artikel 14
   Beskyttelse af medlemmernes finansielle interesser
   1.   Fællesforetagendet IMI2 giver Kommissionens personale og andre personer, som fællesforetagendet IMI2 eller Kommissionen har godkendt, samt Revisionsretten adgang til sine kontorlokaler og alle relevante oplysninger, herunder i elektronisk form, i det omfang det er nødvendigt for at udføre deres revisioner.
   2.   Det Europæiske Kontor for Bekæmpelse af Svig (OLAF) kan foretage undersøgelser, herunder kontroller og inspektioner på stedet, i overensstemmelse med de bestemmelser og procedurer, der er fastlagt i Rådets forordning (Euratom, EF) nr. 2185/96 (11) og Europa-Parlamentets og Rådets forordning (EU, Euratom) nr. 883/2013 (12) for at fastslå, om der foreligger svig, korruption eller enhver anden ulovlig aktivitet, der skader Unionens finansielle interesser, i forbindelse med en aftale, afgørelse eller kontrakt finansieret i medfør af denne forordning.
   3.   Med forbehold af stk. 1 og 2 skal aftaler, afgørelser og kontrakter, der følger af gennemførelsen af denne forordning, indeholde bestemmelser, som udtrykkeligt bemyndiger:
   
               a)
            
            
               fællesforetagendet IMI2 og OLAF til at gennemføre revisioner og undersøgelser med de formål, der er nævnt i stk. 1 og 2, i henhold til deres respektive kompetencer, og
            
         
               b)
            
            
               Kommissionen og Revisionsretten til at gennemføre revisioner med de formål, der er nævnt i stk. 1 og 2, hos de deltagere, der har modtaget støtte fra fællesforetagendet IMI2, i henhold til deres respektive kompetencer.
            
         4.   Fællesforetagendet IMI2 sikrer, at dets medlemmers finansielle interesser beskyttes tilstrækkeligt, ved at foretage eller foranledige passende interne og eksterne kontroller.
   5.   Fællesforetagendet IMI2 tiltræder den interinstitutionelle aftale af 25. maj 1999 mellem Europa-Parlamentet, Rådet og Kommissionen om de interne undersøgelser, der foretages af Det Europæiske Kontor for Bekæmpelse af Svig (OLAF) (13). Fællesforetagendet IMI2 vedtager de foranstaltninger, der er nødvendige for at lette de interne undersøgelser, der foretages af OLAF.
   Artikel 15
   Fortrolighed
   Med forbehold af artikel 16 sikrer fællesforetagendet IMI2 beskyttelsen af følsomme oplysninger, hvis videregivelse kan skade dets medlemmers interesser eller interesserne hos deltagere i fællesforetagendet IMI2's aktiviteter.
   Artikel 16
   Gennemsigtighed
   1.   Europa-Parlamentets og Rådets forordning (EF) nr. 1049/2001 (14) gælder for dokumenter i fællesforetagendet IMI2's besiddelse.
   2.   Fællesforetagendet IMI2's bestyrelse kan vedtage praktiske foranstaltninger til gennemførelse af forordning (EF) nr. 1049/2001.
   3.   Med forbehold af artikel 10 i denne forordning kan afgørelser, der træffes af fællesforetagendet IMI2 i medfør af artikel 8 i forordning (EF) nr. 1049/2001, påklages til Ombudsmanden i henhold til de betingelser, der er fastlagt i artikel 228 i traktaten om Den Europæiske Unions funktionsmåde.
   Artikel 17
   Regler for deltagelse og formidling
   Forordning (EU) nr. 1290/2013 gælder for de aktioner, der finansieres af fællesforetagendet IMI2. I henhold til samme forordning betragtes fællesforetagendet IMI2 som et finansieringsorgan, og det yder økonomisk støtte til indirekte aktioner som fastsat i vedtægternes artikel 1.
   Artikel 18
   Støtte fra værtsstaten
   Der kan indgås en administrativ aftale mellem fællesforetagendet IMI2 og den stat, hvor det har hjemsted, angående privilegier og immuniteter og anden støtte, som denne stat skal yde fællesforetagendet IMI2.
   Artikel 19
   Ophævelse og overgangsbestemmelser
   1.   Forordning (EF) nr. 73/2008 ophæves.
   2.   Med forbehold af stk. 1 er aktioner, der er iværksat i henhold til forordning (EF) nr. 73/2008, og de finansielle forpligtelser med relation til disse aktioner fortsat underlagt nævnte forordning, indtil de er gennemført.
   Aktioner, som iværksættes på baggrund af indkaldelser af forslag, der er fastlagt i årlige gennemførelsesplaner vedtaget i henhold til forordning (EF) nr. 73/2008, betragtes også som aktioner, der er iværksat i henhold til nævnte forordning.
   Den foreløbige evaluering som omhandlet i nærværende forordnings artikel 11, stk. 1, omfatter en endelig evaluering af fællesforetagendet IMI i henhold til forordning (EF) nr. 73/2008.
   3.   Nærværende forordning berører ikke rettigheder og forpligtelser for personale, der er ansat i henhold til forordning (EF) nr. 73/2008.
   Ansættelseskontrakterne for personale som omhandlet i første afsnit kan fornys i henhold til nærværende forordning i overensstemmelse med personalevedtægten og ansættelsesvilkårene.
   Den administrerende direktør, som er udpeget på grundlag af forordning (EF) nr. 73/2008, tildeles for den resterende mandatperiode funktionerne som administrerende direktør som fastsat i denne forordning med virkning fra den 27. juni 2014. De øvrige betingelser i den administrerende direktørs kontrakt forbliver uændrede.
   4.   Medmindre andet aftales mellem medlemmerne af fællesforetagendet IMI i henhold til forordning (EF) nr. 73/2008, overdrages alle rettigheder og forpligtelser, herunder aktiver, gæld eller passiver, tilhørende medlemmerne af fællesforetagendet IMI i henhold til forordning (EF) nr. 73/2008 til medlemmerne af fællesforetagendet IMI2 i henhold til nærværende forordning.
   5.   Eventuelle uudnyttede bevillinger under forordning (EF) nr. 73/2008 overdrages til fællesforetagendet IMI2.
   Artikel 20
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. maj 2014.
      
         
            På Rådets vegne
         
         G. STOURNARAS
         
            Formand
         
      
   
   
      (1)  Europa-Parlamentets og Rådets afgørelse nr. 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (EUT L 412 af 30.12.2006, s. 1).
   
      (2)  Rådets beslutning nr. 2006/971/EF af 19. december 2006 om særprogrammet »Samarbejde« til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (EUT L 400 af 30.12.2006, s. 86).
   
      (3)  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104).
   
      (4)  Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) og om ophævelse af afgørelse 2006/971/EF, 2006/972/EF, 2006/973/EF, 2006/974/EF og 2006/975/EF (EUT L 347 af 20.12.2013, s. 965).
   
      (5)  Rådets forordning (EF) nr. 73/2008 af 20. december 2007 om oprettelse af et fællesforetagende med henblik på gennemførelse af det fælles teknologiinitiativ om innovative lægemidler (EUT L 30 af 4.2.2008, s. 38).
   
      (6)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
   
      (7)  Europa-Parlamentets og Rådets forordning (EU) nr. 1290/2013 af 11. december 2013 om reglerne for deltagelse og formidling i »Horisont 2020 — rammeprogram for forskning og innovation (2014-2020)« og om ophævelse af forordning (EF) nr. 1906/2006 (EUT L 347 af 20.12.2013, s. 81).
   
      (8)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).
   
      (9)  Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, jf. artikel 209 i Europa-Parlamentets og Rådets forordning (EU, Euratom) nr. 966/2012 (EUT L 38 af 7.2.2014, s. 2).
   
      (10)  Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De europæiske Fællesskaber og om ansættelsesvilkårene for de øvrige ansatte i disse Fællesskaber samt om særlige midlertidige foranstaltninger for tjenestemænd i Kommissionen (EFT L 56 af 4.3.1968, s. 1).
   
      (11)  Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EFT L 292 af 15.11.1996, s. 2).
   
      (12)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).
   
      (13)  EFT L 136 af 31.5.1999, s. 15.
   
      (14)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001,s. 43).
   
      BILAG
      
         VEDTÆGTER FOR FÆLLESFORETAGENDET FOR INITIATIVET OM INNOVATIVE LÆGEMIDLER 2
      
      
         Artikel 1
      
      
         Opgaver
      
      Fællesforetagendet IMI2 skal udføre følgende opgaver:
      
                  a)
               
               
                  mobilisere de ressourcer i den offentlige og private sektor, som er nødvendige for at opfylde målsætningerne for fællesforetagendet IMI2
               
            
                  b)
               
               
                  jævnligt gennemgå og foretage eventuelle nødvendige tilpasninger af fællesforetagendet IMI2's strategiske forskningsdagsorden i lyset af den videnskabelige udvikling, der finder sted i løbet af dets gennemførelse
               
            
                  c)
               
               
                  etablere og udvikle et tæt og langsigtet samarbejde mellem Unionen, andre medlemmer, associerede partnere og de øvrige interessenter såsom andre industrier, tilsynsmyndigheder, patientorganisationer, den akademiske verden og kliniske centre samt et samarbejde mellem industrien og den akademiske verden
               
            
                  d)
               
               
                  fremme samordningen med europæiske, nationale og internationale aktiviteter på dette område samt kommunikere og fungere i samspil med medlemsstaterne og de lande, der er associeret med Horisont 2020
               
            
                  e)
               
               
                  effektivt understøtte prækompetitiv forskning og innovation inden for biovidenskab, primært gennem tilskud; hvis det er nødvendigt med kliniske forsøg, gives der forrang til fase I og II; fase III og IV støttes i begrundede tilfælde, når det påvises, at der foreligger udækkede medicinske behov, og hvis de er enten nonkompetitive eller prækompetitive
               
            
                  f)
               
               
                  fastlægge og gennemføre fællesforetagendet IMI2's årlige arbejdsplan, primært gennem indkaldelser af konkurrerende forslag
               
            
                  g)
               
               
                  iværksætte indkaldelser af konkurrerende forslag og eventuelle andre nødvendige procedurer for at sikre støtte, evaluere forslag samt tildele støtte til projekter i henhold til de gældende bestemmelser og inden for grænserne af de tilgængelige midler
               
            
                  h)
               
               
                  offentliggøre oplysninger om projekterne, herunder deltagende enheder, og om størrelsen af fællesforetagendet IMI2's finansielle bidrag pr. deltager
               
            
                  i)
               
               
                  gennemføre informations-, kommunikations-, udnyttelses- og formidlingsaktiviteter ved tilsvarende anvendelse af artikel 28 i forordning (EU) nr. 1291/2013, herunder stille de detaljerede oplysninger om resultaterne af indkaldelser af forslag til rådighed og gøre dem tilgængelige i en fælles Horisont 2020-e-database
               
            
                  j)
               
               
                  knytte forbindelser til en bred vifte af interessenter, herunder forskningsorganisationer og universiteter
               
            
                  k)
               
               
                  tilrettelægge regelmæssig kommunikation, herunder mindst ét årligt møde med interessegrupper og dets interessenter gennem interessentforummet for at sikre åbenhed og gennemsigtighed i fællesforetagendet IMI2's forskningsaktiviteter
               
            
                  l)
               
               
                  enhver anden opgave, som er nødvendig for at opfylde målsætningerne som omhandlet i artikel 2 i denne forordning.
               
            
         Artikel 2
      
      
         Medlemmer og associerede partnere
      
      
               
                  1.
               
               
                  Fællesforetagendet IMI2 består af følgende medlemmer:
                  
                              a)
                           
                           
                              Unionen, repræsenteret ved Kommissionen
                           
                        
                              b)
                           
                           
                              ved accept af disse vedtægter gennem et godkendelsesbrev Den Europæiske Sammenslutning af Farmaceutindustriforeninger (»EFPIA«).
                           
                        
            
               
                  2.
               
               
                  Forudsat at den bidrager til den i artikel 13 i disse vedtægter omhandlede finansiering med henblik på at opfylde fællesforetagendet IMI2's målsætninger, der er fastsat i artikel 2 i denne forordning, og accepterer disse vedtægter, kan enhver juridisk enhed, som direkte eller indirekte støtter forskning og innovation i en medlemsstat eller i et land, der er associeret med Horisont 2020, ansøge om at blive medlem af fællesforetagendet IMI2.
               
            
               
                  3.
               
               
                  Et medlems konstituerende enheder er enheder, der udgør ethvert andet medlem af fællesforetagendet IMI2 end Unionen i henhold til det pågældende medlems vedtægter.
               
            
               
                  4.
               
               
                  Ved accept af disse vedtægter i et godkendelsesbrev kan enhver anden juridisk enhed end et medlem eller en konstituerende enhed hos et medlem eller en associeret enhed af en af disse, som understøtter målsætningerne for fællesforetagendet IMI2 inden for sit konkrete forskningsområde i en medlemsstat eller et land, der er associeret med Horisont 2020, ansøge om at deltage i fællesforetagendet IMI2 som associeret partner. I godkendelsesbrevet skal associeringens omfang beskrives nærmere med hensyn til indhold, aktiviteter og varighed.
               
            
               
                  5.
               
               
                  Associerede partnere skal på lige fod med andre medlemmer end Unionen bidrage til fællesforetagendet IMI2's driftsomkostninger i overensstemmelse med artikel 13 i disse vedtægter.
                  I godkendelsesbrevet skal de associerede partneres bidrag til fællesforetagendet IMI2, som Unionen skal matche i overensstemmelse med artikel 3 og 4 i denne forordning, beskrives nærmere.
               
            
         Artikel 3
      
      
         Ændringer af medlemskab og associering
      
      
               
                  1.
               
               
                  Enhver ansøgning om at blive medlem eller associeret partner i fællesforetagendet IMI2 skal indgives til bestyrelsen. Ved ansøgning om medlemskab skal ansøgningen ledsages af et forslag om at tilpasse bestyrelsens sammensætning.
               
            
               
                  2.
               
               
                  Bestyrelsen vurderer ansøgningen under hensyntagen til ansøgerens relevans og potentielle merværdi med hensyn til at opfylde fællesforetagendet IMI2's målsætninger og træffer afgørelse om ansøgningen.
               
            
               
                  3.
               
               
                  Ethvert medlem og enhver associeret partner kan opsige sit medlemskab af eller sin associering med fællesforetagendet IMI2. Opsigelsen træder uigenkaldeligt i kraft seks måneder efter, at de øvrige medlemmer og associerede partnere er underrettet herom. Det tidligere medlem eller den tidligere associerede partner løses derefter fra alle forpligtelser bortset fra forpligtelser, som fællesforetagendet IMI2 har godkendt eller påtaget sig, før opsigelse af medlemskabet eller deltagelsen.
               
            
               
                  4.
               
               
                  Medlemskab af eller associering med fællesforetagendet IMI2 kan ikke overdrages til en tredjepart uden forudgående samtykke fra bestyrelsen.
               
            
               
                  5.
               
               
                  Umiddelbart efter enhver ændring af medlemskabet i henhold til denne artikel skal Kommissionen på sit websted offentliggøre en opdateret liste over medlemmer og associerede partnere og datoen for den pågældende ændring.
               
            
         Artikel 4
      
      
         Fællesforetagendet IMI2's organer
      
      
               
                  1.
               
               
                  Fællesforetagendet IMI2 har følgende organer:
                  
                              a)
                           
                           
                              bestyrelsen
                           
                        
                              b)
                           
                           
                              den administrerende direktør
                           
                        
                              c)
                           
                           
                              det videnskabelige udvalg
                           
                        
                              d)
                           
                           
                              gruppen af repræsentanter for staterne
                           
                        
                              e)
                           
                           
                              interessentforummet.
                           
                        
            
               
                  2.
               
               
                  Det videnskabelige udvalg, gruppen af repræsentanter for staterne og interessentforummet er rådgivningsorganer for fællesforetagendet IMI2.
               
            
         Artikel 5
      
      
         Bestyrelsens sammensætning
      
      Bestyrelsen består af fem repræsentanter pr. medlem.
      
         Artikel 6
      
      
         Bestyrelsens arbejde
      
      
               
                  1.
               
               
                  Med forbehold af stk. 2 har hvert medlem en procentdel af 100 stemmerettigheder, der svarer til medlemmets bidrag til fællesforetagendet IMI2 i procent.
                  Unionen har 50 % af stemmerettighederne. Unionens stemme er udelelig. Hvert medlem kan fordele sine stemmerettigheder blandt sine repræsentanter i bestyrelsen. Medlemmerne gør deres yderste for at nå til enighed. I mangel af enighed træffer bestyrelsen sine beslutninger med et flertal på mindst 75 % af alle stemmer, herunder fraværende medlemmers stemmer.
                  Formanden for bestyrelsen udnævnes på skift en gang om året af skiftevis Unionen og de andre medlemmer.
               
            
               
                  2.
               
               
                  Bestyrelsen afholder ordinære møder mindst to gange om året. Den kan afholde ekstraordinære møder efter anmodning fra et medlem eller formanden. Der indkaldes til møde i bestyrelsen af formanden, og møderne afholdes almindeligvis på fællesforetagendet IMI2's hjemsted.
                  Den administrerende direktør deltager i forhandlingerne, men har ikke stemmeret.
                  Bestyrelsen indbyder eventuelle associerede partnere til at deltage i bestyrelsens forhandlinger for så vidt angår de punkter på dagsordenen, som vedrører partnernes associering. De associerede partnere har ingen stemmeret.
                  Formanden for gruppen af repræsentanter for staterne deltager i bestyrelsesmøderne og forhandlingerne, men har ikke stemmeret.
                  Formanden for det videnskabelige udvalg har, når der drøftes spørgsmål, der falder ind under dets opgaver, ret til at deltage i bestyrelsesmøderne som observatør og til at deltage i drøftelserne, men har ikke stemmeret.
                  Bestyrelsen kan fra sag til sag indbyde andre personer til at deltage i sine møder som observatører, navnlig repræsentanter for regionale myndigheder i Unionen.
               
            
               
                  3.
               
               
                  Medlemmernes repræsentanter er ikke personligt ansvarlige for de handlinger, som de foretager i deres egenskab af repræsentanter i bestyrelsen.
               
            
               
                  4.
               
               
                  Bestyrelsen vedtager selv sin forretningsorden.
               
            
         Artikel 7
      
      
         Bestyrelsens opgaver
      
      
               
                  1.
               
               
                  Bestyrelsen har det overordnede ansvar for fællesforetagendet IMI2's strategiske orientering og operationer og fører tilsyn med gennemførelsen af dets aktiviteter.
               
            
               
                  2.
               
               
                  I sin rolle i bestyrelsen søger Kommissionen at sikre samordning mellem aktiviteterne i fællesforetagendet IMI2 og relevante aktiviteter i Horisont 2020 med henblik på at fremme synergier, når der fastsættes prioriteter, der er omfattet af forskningssamarbejde.
               
            
               
                  3.
               
               
                  Bestyrelsen har navnlig til opgave at:
                  
                              a)
                           
                           
                              vurdere, godtage eller afvise ansøgninger om nyt medlemskab eller ny associering i overensstemmelse med artikel 3 i disse vedtægter
                           
                        
                              b)
                           
                           
                              træffe afgørelse om ophævelse af medlemskab af eller associering med fællesforetagendet IMI2 for alle medlemmer og associerede partnere, som ikke opfylder deres forpligtelser
                           
                        
                              c)
                           
                           
                              vedtage fællesforetagendet IMI2's finansielle bestemmelser i overensstemmelse med artikel 5 i denne forordning
                           
                        
                              d)
                           
                           
                              vedtage fællesforetagendet IMI2's årlige budget, herunder stillingsfortegnelsen med angivelse af antallet af midlertidige stillinger i hver funktionsgruppe og lønklasse samt antallet af kontraktansatte og udstationerede nationale eksperter udtrykt i fuldtidsækvivalenter
                           
                        
                              e)
                           
                           
                              udøve ansættelsesmyndighedsbeføjelserne i henseende til personalet i overensstemmelse med artikel 6, stk. 2, i denne forordning
                           
                        
                              f)
                           
                           
                              udnævne og afskedige den administrerende direktør, forlænge dennes mandatperiode, yde vejledning til vedkommende og føre tilsyn med vedkommendes indsats
                           
                        
                              g)
                           
                           
                              godkende programkontorets organisationsstruktur efter henstilling fra den administrerende direktør
                           
                        
                              h)
                           
                           
                              vedtage den årlige arbejdsplan og de tilhørende anslåede udgifter på forslag af den administrerende direktør og i tæt samarbejde med de rådgivende grupper efter samråd med det videnskabelige udvalg og gruppen af repræsentanter for staterne
                           
                        
                              i)
                           
                           
                              godkende den årlige aktivitetsrapport, herunder de dermed forbundne udgifter
                           
                        
                              j)
                           
                           
                              sørge for etablering, hvis det er hensigtsmæssigt, af en intern revisionsfunktion i fællesforetagendet IMI2
                           
                        
                              k)
                           
                           
                              godkende indkaldelserne af forslag og, hvis det er relevant, de tilhørende bestemmelser om procedurer for indsendelse, evaluering, udvælgelse og tildeling, som foreslås af den administrerende direktør i tæt samarbejde med de rådgivende grupper
                           
                        
                              l)
                           
                           
                              godkende listen over forslag, der er udvalgt til at modtage støtte
                           
                        
                              m)
                           
                           
                              fastlægge fællesforetagendet IMI2's kommunikationspolitik efter henstilling fra den administrerende direktør
                           
                        
                              n)
                           
                           
                              efter behov fastlægge gennemførelsesbestemmelser for personalevedtægten og ansættelsesvilkårene i henhold til artikel 6, stk. 3 i denne forordning
                           
                        
                              o)
                           
                           
                              fastsætte bestemmelser om udstationering af nationale eksperter hos fællesforetagendet IMI2 og brug af praktikanter i tråd med artikel 7, hvis det er hensigtsmæssigt
                           
                        
                              p)
                           
                           
                              efter behov oprette rådgivende grupper i tillæg til fællesforetagendet IMI2's organer
                           
                        
                              q)
                           
                           
                              efter behov forelægge Kommissionen enhver anmodning om ændring af denne forordning, som foreslås af et medlem af fællesforetagendet IMI2
                           
                        
                              r)
                           
                           
                              påtage sig ansvaret for en opgave, der ikke specifikt tildeles til et bestemt af fællesforetagendet IMI2's organer, og som bestyrelsen kan tildele ethvert af fællesforetagendet IMI2's organer.
                           
                        
            
         Artikel 8
      
      
         Udnævnelse og afskedigelse af den administrerende direktør samt forlængelse af dennes mandatperiode
      
      
               
                  1.
               
               
                  Den administrerende direktør udnævnes af bestyrelsen ud fra en liste over kandidater, som Kommissionen foreslår på baggrund af en åben og gennemsigtig udvælgelsesprocedure. Kommissionen inddrager repræsentanter for de andre medlemmer af fællesforetagendet IMI2 i udvælgelsesproceduren, hvis det er hensigtsmæssigt.
                  Der skal navnlig sikres en hensigtsmæssig repræsentation af de andre medlemmer af fællesforetagendet IMI2 i den fase af udvælgelsesproceduren, hvor der foretages en foreløbig udvælgelse. Med henblik herpå udpeger de andre medlemmer end Unionen efter gensidig aftale en repræsentant og en observatør på bestyrelsens vegne.
               
            
               
                  2.
               
               
                  Den administrerende direktør er medlem af personalet og ansættes som midlertidigt ansat i fællesforetagendet IMI2 i henhold til artikel 2, litra a), i ansættelsesvilkårene.
                  Ved indgåelsen af kontrakten med den administrerende direktør repræsenteres fællesforetagendet IMI2 af formanden for bestyrelsen.
               
            
               
                  3.
               
               
                  Den administrerende direktørs mandat er på tre år. Ved udgangen af denne periode foretager Kommissionen en vurdering af den administrerende direktørs indsats og fællesforetagendet IMI2's kommende opgaver og udfordringer, idet den inddrager de andre medlemmer end Unionen efter behov.
               
            
               
                  4.
               
               
                  Bestyrelsen kan forlænge den administrerende direktørs mandatperiode én gang efter forslag fra Kommissionen, der tager udgangspunkt i den i stk. 3 omhandlede vurdering, dog højst for en periode på fire år.
               
            
               
                  5.
               
               
                  En administrerende direktør, hvis mandat er blevet forlænget, kan ikke deltage i endnu en udvælgelsesprocedure til samme stilling ved udløbet af den samlede periode.
               
            
               
                  6.
               
               
                  Den administrerende direktør kan kun afskediges efter beslutning truffet af bestyrelsen på forslag af Kommissionen med inddragelse af de andre medlemmer end Unionen efter behov.
               
            
         Artikel 9
      
      
         Den administrerende direktørs opgaver
      
      
               
                  1.
               
               
                  Den administrerende direktør er den øverste ansvarlige for den daglige ledelse af fællesforetagendet IMI2 i overensstemmelse med bestyrelsens beslutninger.
               
            
               
                  2.
               
               
                  Den administrerende direktør er fællesforetagendet IMI2's retlige repræsentant. Den administrerende direktør er ansvarlig over for bestyrelsen.
               
            
               
                  3.
               
               
                  Den administrerende direktør gennemfører budgettet for fællesforetagendet IMI2.
               
            
               
                  4.
               
               
                  Den administrerende direktør skal navnlig varetage følgende opgaver i fuld uafhængighed:
                  
                              a)
                           
                           
                              udarbejde og med henblik på vedtagelse forelægge bestyrelsen udkastet til det årlige budget, herunder stillingsfortegnelsen med angivelse af antallet af midlertidige stillinger i hver funktionsgruppe og lønklasse samt antallet af kontraktansatte og udstationerede nationale eksperter udtrykt i fuldtidsækvivalenter
                           
                        
                              b)
                           
                           
                              i tæt samarbejde med de rådgivende grupper udarbejde den årlige arbejdsplan med angivelse af de tilhørende udgiftsoverslag og forelægge bestyrelsen denne med henblik på vedtagelse
                           
                        
                              c)
                           
                           
                              forelægge årsregnskabet for bestyrelsen med henblik på en udtalelse
                           
                        
                              d)
                           
                           
                              udarbejde den årlige aktivitetsrapport med angivelse af de tilhørende udgifter og forelægge bestyrelsen denne med henblik på godkendelse
                           
                        
                              e)
                           
                           
                              forelægge bestyrelsen listen over forslag, der er udvalgt til at modtage støtte, med henblik på godkendelse
                           
                        
                              f)
                           
                           
                              med jævne mellemrum underrette gruppen af repræsentanter for staterne og det videnskabelige udvalg om alle forhold, der er relevante for deres rådgivningsrolle
                           
                        
                              g)
                           
                           
                              underskrive individuelle støtteaftaler og afgørelser
                           
                        
                              h)
                           
                           
                              underskrive indkøbsaftaler
                           
                        
                              i)
                           
                           
                              gennemføre fællesforetagendet IMI2's kommunikationspolitik
                           
                        
                              j)
                           
                           
                              tilrettelægge, lede og føre tilsyn med fællesforetagendet IMI2's drift og personale inden for rammerne af bestyrelsens delegation af beføjelser som fastlagt i artikel 6, stk. 2, i denne forordning
                           
                        
                              k)
                           
                           
                              etablere og opretholde et velfungerende og effektivt internt kontrolsystem og indberette alle betydelige ændringer heraf til bestyrelsen
                           
                        
                              l)
                           
                           
                              sikre, at der foretages risikovurdering og risikostyring
                           
                        
                              m)
                           
                           
                              træffe enhver anden foranstaltning, der er nødvendig for at vurdere fællesforetagendet IMI2's fremskridt med hensyn til at opfylde dets målsætninger
                           
                        
                              n)
                           
                           
                              varetage alle andre opgaver, som bestyrelsen pålægger eller uddelegerer til den administrerende direktør.
                           
                        
            
               
                  5.
               
               
                  Den administrerende direktør etablerer et programkontor, som under dennes ansvar udfører alle de støtteopgaver, der skal varetages i medfør af denne forordning. Programkontoret skal bemandes af fællesforetagendet IMI2's personale og navnlig varetage følgende opgaver:
                  
                              a)
                           
                           
                              yde støtte til etablering og forvaltning af et hensigtsmæssigt regnskabssystem i overensstemmelse med fællesforetagendet IMI2's finansielle bestemmelser
                           
                        
                              b)
                           
                           
                              administrere indkaldelser af forslag i henhold til den årlige arbejdsplan og forvalte støtteaftalerne og -afgørelserne
                           
                        
                              c)
                           
                           
                              forelægge fællesforetagendet IMI2's medlemmer og øvrige organer alle relevante oplysninger og yde den støtte, der er nødvendig for, at de kan varetage deres opgaver samt besvare konkrete anmodninger
                           
                        
                              d)
                           
                           
                              varetage sekretariatsfunktionen for fællesforetagendet IMI2's organer og understøtte rådgivningsgrupper, som bestyrelsen nedsætter.
                           
                        
            
         Artikel 10
      
      
         Det videnskabelige udvalg
      
      
               
                  1.
               
               
                  Det videnskabelige udvalg skal bestå af højst elleve medlemmer, der udpeges for en periode på to år, som kan forlænges. Det vælger en formand blandt sine medlemmer for en periode på to år.
                  Der kan om nødvendigt udpeges flere eksperter til løsning af specifikke ad hoc-opgaver for en begrænset periode. De udvælges efter samme procedure som gælder for de faste medlemmer af det videnskabelige udvalg.
               
            
               
                  2.
               
               
                  Medlemmerne af det videnskabelige udvalg skal udgøre et afbalanceret udsnit af globalt anerkendte eksperter fra den akademiske verden, industri og tilsynsmyndigheder. Det videnskabelige udvalgs medlemmer skal under ét besidde den videnskabelige kompetence og ekspertise inden for hele det tekniske område, der er nødvendig for at afgive strategiske anbefalinger til fællesforetagendet IMI2 på et videnskabeligt grundlag.
               
            
               
                  3.
               
               
                  Bestyrelsen fastlægger de specifikke kriterier og udvælgelsesproceduren for sammensætningen af det videnskabelige udvalg og udpeger medlemmerne. Bestyrelsen skal tage hensyn til de mulige kandidater, som gruppen af repræsentanter for staterne foreslår.
               
            
               
                  4.
               
               
                  Det videnskabelige udvalg skal udføre følgende opgaver:
                  
                              a)
                           
                           
                              rådgive om de videnskabelige prioriteter, der skal indgå i den strategiske forskningsdagsorden, idet der tages højde for relaterede aktiviteter i Horisont 2020
                           
                        
                              b)
                           
                           
                              rådgive om de videnskabelige prioriteter, der skal behandles i de årlige arbejdsplaner
                           
                        
                              c)
                           
                           
                              rådgive om de videnskabelige resultater, der beskrives i den årlige aktivitetsrapport.
                           
                        
            
               
                  5.
               
               
                  Det videnskabelige udvalg mødes mindst to gange om året. Formanden indkalder til møderne.
               
            
               
                  6.
               
               
                  Det videnskabelige udvalg kan med formandens samtykke invitere andre personer til at deltage i dets møder.
               
            
               
                  7.
               
               
                  Det videnskabelige udvalg vedtager selv sin forretningsorden.
               
            
         Artikel 11
      
      
         Gruppen af repræsentanter for staterne
      
      
               
                  1.
               
               
                  Gruppen af repræsentanter for staterne består af en repræsentant for hver medlemsstat og for hvert af de lande, der er associeret med Horisont 2020. Det vælger en formand blandt sine medlemmer.
               
            
               
                  2.
               
               
                  Gruppen af repræsentanter for staterne mødes mindst to gange om året. Formanden indkalder til møderne. Formanden for bestyrelsen og den administrerende direktør eller deres repræsentanter deltager i møderne.
                  Formanden for gruppen af repræsentanter for staterne kan invitere andre personer til at deltage i dens møder som observatører, navnlig repræsentanter for regionale myndigheder i Unionen og repræsentanter for SMV-sammenslutninger.
               
            
               
                  3.
               
               
                  Gruppen af repræsentanter for staterne høres og skal navnlig gennemgå oplysninger og afgive udtalelser om følgende:
                  
                              a)
                           
                           
                              programrelaterede fremskridt i fællesforetagendet IMI2 og opfyldelse af dets mål, herunder oplysninger om indkaldelser og proceduren for evaluering af forslag
                           
                        
                              b)
                           
                           
                              opdatering af den strategiske retning
                           
                        
                              c)
                           
                           
                              forbindelser til Horisont 2020
                           
                        
                              d)
                           
                           
                              årlige arbejdsplaner
                           
                        
                              e)
                           
                           
                              inddragelse af SMV'er.
                           
                        
            
               
                  4.
               
               
                  Gruppen skal også give fællesforetagendet IMI2 oplysninger om og fungere som grænseflade med foretagendet i forhold til følgende emner:
                  
                              a)
                           
                           
                              status for relevante nationale eller regionale programmer for forskning og innovation og udpegelse af mulige samarbejdsområder, bl.a. med hensyn til udbredelse, for at give mulighed for synergieffekter og undgå overlapning
                           
                        
                              b)
                           
                           
                              særlige foranstaltninger truffet på nationalt eller regionalt plan med hensyn til formidlingsarrangementer, relevante tekniske workshops og kommunikationsaktiviteter.
                           
                        
            
               
                  5.
               
               
                  Gruppen af repræsentanter for staterne kan på eget initiativ fremsætte henstillinger eller forslag til bestyrelsen om anliggender af teknisk, ledelsesmæssig og finansiel karakter og om de årlige arbejdsplaner, især når disse påvirker nationale eller regionale interesser.
                  Bestyrelsen underretter hurtigst muligt gruppen af repræsentanter for staterne om sin opfølgning på sådanne henstillinger eller forslag, eller begrundelsen, hvis de ikke følges op.
               
            
               
                  6.
               
               
                  Gruppen af repræsentanter for staterne skal regelmæssigt modtage oplysninger, bl.a. om deltagelsen i indirekte aktioner, som støttes af fællesforetagendet IMI2, resultatet af de enkelte indkaldelser og projektgennemførelse, begrundelser for aktiviteterne omhandlet i denne forordnings artikel 4, stk. 2, synergieffekter med andre relevante EU-programmer og gennemførelsen af fællesforetagendet IMI2's budget.
               
            
               
                  7.
               
               
                  Gruppen af repræsentanter for staterne vedtager selv sin forretningsorden.
               
            
         Artikel 12
      
      
         Interessentforum
      
      
               
                  1.
               
               
                  Interessentforummet er åbent for alle offentlige og private interessenter samt internationale interessegrupper fra medlemsstaterne, associerede lande og andre lande.
               
            
               
                  2.
               
               
                  Interessentforummet orienteres om fællesforetagendet IMI2's aktiviteter og opfordres til at fremsætte kommentarer.
               
            
               
                  3.
               
               
                  Den administrerende direktør indkalder til møderne i interessentforummet.
               
            
         Artikel 13
      
      
         Finansieringskilder
      
      
               
                  1.
               
               
                  Fællesforetagendet IMI2 finansieres i fællesskab af Unionen, de andre medlemmer end Unionen og de associerede partnere eller deres konstituerende eller associerede enheder i form af finansielle bidrag, der betales i rater, og bidrag bestående af de omkostninger, som de påføres i forbindelse med gennemførelsen af indirekte aktioner, og som ikke refunderes af fællesforetagendet IMI2.
               
            
               
                  2.
               
               
                  De administrative omkostninger ved fællesforetagendet IMI2 må ikke overstige 85 200 000 EUR og dækkes gennem finansielle bidrag, som fordeles ligeligt mellem Unionen og de andre medlemmer end Unionen på årsbasis. Hvis en del af bidraget til de administrative omkostninger ikke anvendes, kan den stilles til rådighed til dækning af fællesforetagendet IMI2's driftsomkostninger.
               
            
               
                  3.
               
               
                  Fællesforetagendet IMI2's driftsomkostninger dækkes over følgende bidrag:
                  
                              a)
                           
                           
                              et finansielt bidrag fra Unionen
                           
                        
                              b)
                           
                           
                              bidrag i naturalier fra de andre medlemmer end Unionen og de associerede partnere eller deres konstituerende enheder eller deres associerede enheder bestående af de omkostninger, som de påføres ved gennemførelsen af indirekte aktioner, og med relation til rådgivende grupper, hvis det er fastlagt i den årlige arbejdsplan, med fradrag af bidraget fra fællesforetagendet IMI2 og alle andre finansielle bidrag fra Unionen til disse omkostninger
                           
                        
                              c)
                           
                           
                              finansielle bidrag fra de andre medlemmer end Unionen og de associerede partnere eller deres oprettende eller associerede enheder, som kan ydes i tillæg til eller i stedet for bidragene i litra b).
                           
                        
            
               
                  4.
               
               
                  De ressourcer, som fællesforetagendet IMI2 anfører i sit budget, består af følgende bidrag:
                  
                              a)
                           
                           
                              medlemmernes finansielle bidrag til de administrative omkostninger
                           
                        
                              b)
                           
                           
                              medlemmernes og de associerede partneres finansielle bidrag til driftsomkostningerne
                           
                        
                              c)
                           
                           
                              fællesforetagendet IMI2's eventuelle indtægter
                           
                        
                              d)
                           
                           
                              andre finansielle bidrag, ressourcer og indtægter.
                           
                        Eventuelle renter af de bidrag, der betales til fællesforetagendet IMI2 af dets medlemmer og associerede partnere, anses for fællesforetagendets indtægter.
               
            
               
                  5.
               
               
                  Alle fællesforetagendet IMI2's ressourcer og aktiviteter skal benyttes til at opfylde målsætningerne i denne forordnings artikel 2.
               
            
               
                  6.
               
               
                  Fællesforetagendet IMI2 ejer alle de aktiver, som det frembringer eller får overført med henblik på at opfylde sine målsætninger.
               
            
               
                  7.
               
               
                  Undtagen i tilfælde af afvikling af fællesforetagendet IMI2 foretages der ingen udbetalinger til fællesforetagendet IMI2's medlemmer af et eventuelt overskud i indtægterne i forhold til udgifterne.
               
            
         Artikel 14
      
      
         Finansielle forpligtelser
      
      Fællesforetagendet IMI2's finansielle forpligtelser må ikke overstige værdien af de finansielle midler, som det har til sin rådighed, eller som medlemmerne og de associerede partnere har afsat til dets budget.
      
         Artikel 15
      
      
         Regnskabsår
      
      Regnskabsåret løber fra den 1. januar til den 31. december.
      
         Artikel 16
      
      
         Operationel og finansiel planlægning
      
      
               
                  1.
               
               
                  Den administrerende direktør forelægger med henblik på vedtagelse bestyrelsen et udkast til en årlig arbejdsplan, som skal omfatte en detaljeret plan for forsknings- og innovationsaktiviteterne, de administrative aktiviteter og de tilhørende udgiftsoverslag for det kommende år. Udkastet til arbejdsplanen skal også omfatte den anslåede værdi af de bidrag, der skal ydes i henhold til vedtægternes artikel 13, stk. 3, litra b).
               
            
               
                  2.
               
               
                  Den årlige arbejdsplan for et bestemt år vedtages ved udgangen af det foregående år. Den årlige arbejdsplan gøres offentligt tilgængelig.
               
            
               
                  3.
               
               
                  Den administrerende direktør udarbejder udkastet til det årlige budget for det følgende år og forelægger bestyrelsen det med henblik på vedtagelse.
               
            
               
                  4.
               
               
                  Det årlige budget for et bestemt år vedtages af bestyrelsen inden udgangen af det foregående år.
               
            
               
                  5.
               
               
                  Det årlige budget tilpasses for at tage hensyn til størrelsen af Unionens finansielle bidrag, der fastsættes i Unionens budget.
               
            
         Artikel 17
      
      
         Operationel og finansiel rapportering
      
      
               
                  1.
               
               
                  Den administrerende direktør rapporterer hvert år til bestyrelsen om varetagelsen af sine opgaver som administrerende direktør i overensstemmelse med fællesforetagendet IMI2's finansielle bestemmelser.
                  Senest to måneder efter hvert regnskabsårs afslutning forelægger den administrerende direktør med henblik på godkendelse bestyrelsen en årlig aktivitetsrapport om de fremskridt, som fællesforetagendet IMI2 har gjort i det foregående kalenderår, navnlig med hensyn til den årlige arbejdsplan for det pågældende år. Den årlige aktivitetsrapport skal bl.a. omfatte oplysninger om følgende:
                  
                              a)
                           
                           
                              forsknings- og innovationsaktioner samt andre aktioner, der er gennemført, og de tilhørende udgifter
                           
                        
                              b)
                           
                           
                              de indsendte forslag fordelt efter deltagertype, herunder SMV'er, og efter land
                           
                        
                              c)
                           
                           
                              de aktioner, der er udvalgt til at modtage støtte, fordelt efter deltagertype, herunder SMV'er, og efter land og med angivelse af fællesforetagendet IMI2's bidrag til de enkelte deltagere og aktioner.
                           
                        
            
               
                  2.
               
               
                  Når den årlige aktivitetsrapport er godkendt af bestyrelsen, gøres den offentligt tilgængelig.
               
            
               
                  3.
               
               
                  Fællesforetagendet IMI2's regnskabsfører sender senest den 1. marts det følgende regnskabsår det foreløbige årsregnskab til Kommissionens regnskabsfører og Revisionsretten.
                  Senest den 31. marts det følgende regnskabsår sender fællesforetagendet IMI2 en beretning om den budgetmæssige og økonomiske forvaltning til Europa-Parlamentet, Rådet og Revisionsretten.
                  Efter modtagelse af Revisionsrettens bemærkninger om fællesforetagendet IMI2's foreløbige årsregnskab i medfør af artikel 148 i forordning (EU, Euratom) nr. 966/2012 opstiller fællesforetagendet IMI2's regnskabsfører fællesforetagendet IMI2's endelige årsregnskab, og den administrerende direktør sender det til bestyrelsen med henblik på en udtalelse.
                  Bestyrelsen afgiver en udtalelse om fællesforetagendets IMI2's endelige årsregnskab.
                  Den administrerende direktør sender senest den 1. juli i det følgende regnskabsår det endelige årsregnskab ledsaget af bestyrelsens udtalelse til Europa-Parlamentet, Rådet, Kommissionen og Revisionsretten.
                  Det endelige regnskab offentliggøres i Den Europæiske Unions Tidende senest den 15. november i det følgende regnskabsår.
                  Den administrerende direktør fremsender senest den 30. september et svar til Revisionsretten på de bemærkninger, som denne har fremsat i forbindelse med sin årsberetning. Den administrerende direktør forelægger endvidere bestyrelsen dette svar.
                  Hvis Europa-Parlamentet anmoder derom, forelægger den administrerende direktør det alle de oplysninger, der er nødvendige for, at dechargeproceduren vedrørende det pågældende regnskabsår kan forløbe tilfredsstillende, jf. artikel 165, stk. 3, i forordning (EU, Euratom) nr. 966/2012.
               
            
         Artikel 18
      
      
         Intern revision
      
      Kommissionens interne revisor har samme beføjelser over for fællesforetagendet IMO2 som over for Kommissionen.
      
         Artikel 19
      
      
         Medlemmernes ansvar og forsikring
      
      
               
                  1.
               
               
                  Medlemmernes økonomiske ansvar for fællesforetagendet IMI2's gæld er begrænset til de bidrag, de allerede har ydet til de administrative omkostninger.
               
            
               
                  2.
               
               
                  Fællesforetagendet IMI2 tegner en passende forsikring.
               
            
         Artikel 20
      
      
         Interessekonflikt
      
      
               
                  1.
               
               
                  Fællesforetagendet IMI2 og dets organer og personale skal undgå enhver interessekonflikt ved gennemførelsen af deres aktiviteter.
               
            
               
                  2.
               
               
                  Fællesforetagendet IMI2's bestyrelse vedtager regler om forebyggelse og håndtering af interessekonflikter i forhold til dets medlemmer, associerede partnere, organer og personale. Disse regler skal indeholde bestemmelser, som har til hensigt at undgå interessekonflikter hos repræsentanterne for de medlemmer, der sidder i bestyrelsen.
               
            
         Artikel 21
      
      
         Afvikling
      
      
               
                  1.
               
               
                  Fællesforetagendet IMI2 afvikles ved udgangen af den periode, der er fastsat i artikel 1 i denne forordning.
               
            
               
                  2.
               
               
                  Udover stk. 1 indledes afviklingsproceduren automatisk, hvis Unionen eller alle andre medlemmer opsiger deres medlemskab af fællesforetagendet IMI2.
               
            
               
                  3.
               
               
                  Til at forestå afviklingen af fællesforetagendet IMI2 udpeger bestyrelsen en eller flere likvidatorer, som handler i overensstemmelse med bestyrelsens afgørelser.
               
            
               
                  4.
               
               
                  Under afviklingen af fællesforetagendet IMI2 skal dets aktiver bruges til at dække dets forpligtelser og udgifterne til afviklingen. Et eventuelt overskud fordeles mellem eksisterende medlemmer på tidspunktet for afviklingen i forhold til deres finansielle bidrag til fællesforetagendet IMI2. Et eventuelt overskud, der tilfalder Unionen, tilbageføres til Unionens budget.
               
            
               
                  5.
               
               
                  Der fastlægges en ad hoc-procedure for at sikre en hensigtsmæssig forvaltning af eventuelle aftaler og afgørelser, som fællesforetagendet IMI2 har indgået og truffet, og af kontrakter om indkøb af en varighed, der overstiger varigheden af fællesforetagendet IMI2.